
      RAPORT DE SPECIALITATE

 privind completarea anexei nr V la contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA


 Având in vedere Referatul de aprobare a proiectului de hotărâre nr.SC2022-15710/24.06.2022 al Primarului Municipiului Timişoara şi Proiectul de hotărâre privind completarea anexei nr V la contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA.
 Având în vedere finalizarea şi recepționarea lucrărilor efectuate, activele se înregistrează în evidența contabilă a Primăriei Municipiului Timişoara, prin suplimentarea Anexei la contractul de concesiune privind bunurile de retur a serviciilor publice de alimentare cu apă şi canalizare.
             Potrivit legislației în vigoare, infrastructura de apă și canalizare face parte din domeniul public al autorităților locale. Programul lucrărilor de investiții, sarcinile și responsabilitățile consiliilor locale și ale operatorilor sau operatorilor regionali ai serviciului public de alimentare cu apă și canalizare, condițiile de restituire sau repartiție a bunurilor rezultate se stabilesc prin contractul de delegare a gestiunii încheiat între consiliile locale și operatorii sau operatorii regionali ai serviciului public de alimentare cu apă și canalizare, denumite operatori în cadrul acestor contracte.
 Potrivit  prevederilor art.24 alin.1 şi 2 din Legea nr. 51/2006, bunurile ce compun sistemele de utilităţi publice prin intermediul cărora sunt furnizate/prestate serviciile de utilităţi publice pot fi:
  a) date în administrare şi exploatate în baza hotărârii de dare în administrare;
  b) puse la dispoziţie şi exploatate în baza contractului de delegare a gestiunii serviciului.
             În cazul gestiunii delegate, punerea la dispoziție a sistemelor de utilități publice, utilizate pentru furnizarea/prestarea serviciilor și/sau activităților care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare și exploatare pe perioada delegării gestiunii, odată cu gestiunea propriu-zisă a serviciilor și/sau a activităților delegate, în baza contractului de delegare a gestiunii.
Urmare a adresei înregistrată cu numărul SC2022-008320/06.04.2022 , înaintată de SC AQUATIM SA, privind transmiterea  mijloacelor fixe realizate în perioada 2021 spre darea în administrare și exploatare către AQUATIM SA, propunem completarea Anexei V (lista bunurilor proprietate publică transmise spre folosință operatorului) la contractul de delegare a gestiunii serviciilor publice de alimentare cu apă şi canalizare care a fost aprobat prin HCL nr. 277/2009, ,drept pentru care solicităm suplimentarea Anexei la contractul de delegare privind bunurile de retur a serviciilor publice de alimentare cu apă şi canalizare.
 Având în vedere prevederile legale expuse în prezentul raport, apreciem că proiectul de hotărâre  privind completarea anexei nr V la contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA, îndeplineşte condiţiile pentru a fi supus dezbaterii şi aprobării plenului consiliului local.        

